## NARVA LINNAVALITSUS

#### K O R R A L D U S

Narva \_\_\_\_.07.2022. a nr \_\_\_\_\_ - k

### Narvas Linda tn 4 hoones asuva ruumi

### tasuta kasutusse andmine ning ühtse kuutasu

**kehtestamine selle ruumi kasutamise eest**

**(Mittetulundusühing Pale Alison)**

1. **ASJAOLUD JA MENETLUSE KÄIK**

Narva Linnavalitsuse Linnamajandusamet sai MTÜ-lt Pale Alison, registrikood 80575938, taotluse, kus palutakse anda tasuta kasutusse Linda tn 4 asuvas hoone I korruse ruum muusikariistade hoidmiseks ja bändiproovideks. Ühtlasi MTÜ Pale Alison palus kehtestada ühtse kuutasu hoone hooldus- ja kommunaalkulude katmiseks, sest bändiliikmed on üliõpilased.

Ruumi pindala 33,9 m²

Üldkasutatavate kohtade pindala 1,8 m²

Arvutuslik üüritasu 29,45 euro/kuu

Hooldustasu 8,56 euro/kuu

Bänd on loodud 2019. aastal ning sellest ajast võtab pidevalt osa Narva Linnavalitsuse Kultuuriosakonna korraldatavatest üritustest. 2022. aastal esindas bänd Narva linna edukalt ETV+ saates „Народ поёт“ ning osutus saate võitjaks. Sellel aastal osales bänd Narva linna päevadel.

Narva Linnavalitsuse Kultuuriosakond taotleb MTÜ-le Pale Alison ühtse kuutasu kehtestamist hooldus- ja kommunaalkulude katmiseks 2022. aastal.

MTÜ Pale Alison taotlust arutati Narva Linnavalitsuse linnavarakomisjoni koosolekul 21.06.2022 (protokoll nr 3.1-6/9-2022) ning otsustati:

9.1. Soovitada Narva Linnavalitsuse Linnamajandusametile anda MTÜ Pale Alison, registrikood 80575938, tähtajatult tasuta kasutusse Narvas Linda tn 4 hoones ruumi nr 9, pindalaga 33,9 m² muusikariistade hoidmiseks ja bändiproovideks.

9.2. Kehtestada MTÜ-le Pale Alison, registrikood 80575938, igakuine hooldus- ja kommunaalkulude katmiseks üüritasu soodustus 25% tegelikest kuludest alates 01.07.2022 kuni 31.12.2022.

9.2. Soovitada Narva Linnavalitsuse Linnamajandusametile esitada punktis 9.1. ja punktis 9.2. nimetatud otsus Narva Linnavalitsuse istungile korralduse vastuvõtmiseks.

**2. ÕIGUSLIKUD ALUSED**

2.1. Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka *Kord*) § 7 lg ja § 7 lg 2 p 3 ning § 46, § 46 lg 4 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta linnavalitsuse korraldusega.

2.2. Kooskõlas Korra §-ga 52¹ linnavalitsuse korralduse alusel võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

##### 3. OTSUS

3.1. Anda MTÜ-le Pale Alison, registrikood 80575938, tähtajatult tasuta kasutusse Narvas Linda tn 4 hoones ruumi nr 9, pindalaga 33,9 m² muusikariistade hoidmiseks ja bändiproovideks.

3.2. Kehtestada MTÜ-le Pale Alison, registrikood 80575938, igakuine hooldus- ja kommunaalkulude katmiseks üüritasu soodustus 25% tegelikest kuludest alates 01.07.2022 kuni 31.12.2022.

3.3. Narva Linnavalitsuse Linnamajandusametil sõlmida MTÜ-ga Pale Alison punktis 3.1 nimetatud linnavara tasuta kasutamise leping.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks MTÜ-le Pale Alison.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik

linnapea Sergei Solodov

 linnasekretäri asendaja